stanford-oval/wikipedia huggingface dataset:
Mustiainen (Multia, Vääräperä)
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Pengerjoen valuma-alueella (14.54), jonka Vekurinjoen valuma-alueeseen (14.545) se kuuluu. Lammen vedenpinnan korkeus on 171,8 metriä mpy.
NBA Live 2001

| NBA Live 2001 |
| --- | --- |

Kehittäjä:  EA Sports
Julkaisija:  EA Sports
Pelisarja:  NBA Live
Julkaistu:  2000
Lajityyppi:  urheilupeli
Pelimuoto:  yksinpeli, moninpeli
Ikäluokitus:  ESRB: Kaikenikäisille 
Alusta:  PlayStation, PlayStation 2, Windows
Jakelumuoto:  CD-levy
Lisää peliartikkeleitaVideopelien teemasivulla
NBA Live 2001 on EA Sportsin julkaisema koripalloaiheinen urheilupeli. Pelin kannessa esiintyy Kevin Garnett. Pelaajien kasvot ja vartalot saatiin tehtyä peliin entistä tarkemmin EA:n CyberScan -teknologian avulla.
Neto (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Norberto Murara Neto
Syntymäaika: 19. heinäkuuta 1989 (ikä 35)
Syntymäpaikka: Araxá, Brasilia
Pelipaikka: maalivahti
Pituus: 190 cm
Seura
Seura: Bournemouth
Pelinumero: 1
Junioriseurat
2007–2009: Athletico Paranaense
Seurat
| Vuodet | Seura | O | (M) |
| 2009–2011 | Athletico Paranaense | 36 | (0) |
| 2011–2015 | Fiorentina | 72 | (0) |
| 2015–2017 | Juventus | 11 | (0) |
| 2017–2019 | Valencia | 67 | (0) |
| 2019–2022 | Barcelona | 12 | (0) |
| 2022– | Bournemouth | 27 | (0) |
Maajoukkue
| 2012 |  Brasilia U23 | 6 | (0) |
| 2018– |  Brasilia | 1 | (0) |
 Seurajoukkueuran tilastot kattavat vain kansalliset sarjat, päivitetty 22. kesäkuuta 2023.  Maajoukkueuran tilastot päivitetty 22. kesäkuuta 2023.
Norberto Murara Neto eli Neto (s. 19. heinäkuuta 1989 Araxá, Brasilia) on brasilialainen jalkapallomaalivahti. Hän edustaa Englannin Valioliigan Bournemouthia.
Seurajoukkueura

Neto teki ensiesiintymisensä pääsarjatasolla Brasilian Campeonato Brasileiro Série A:ssa 16. elokuuta 2009, kun hänen seuransa Atlético Paranaense voitti Grêmio Baruerin kotonaan 3–0. Yhteensä hän pelasi kaudella 2009 kaksi pääsarjaottelua. Kaudella 2010 Neto nousi seuran ykkösmaalivahdiksi pelaten 34 Série A -ottelua. Tammikuussa 2011 Italian Serie A:n Fiorentina hankki hänet 3,5 miljoonalla eurolla.
Kaudella 2010–2011 Neto ei vielä päässyt pelaamaan Italian Serie A:ssa, ja myös kaksi seuraavaa kautta hän istui enimmäkseen vaihtopenkillä pelaten niiden aikana yhteensä kahdeksan sarjaottelua. Kaudella 2013–2014 Neto nousi Fiorentinan ykkösmaalivahdiksi pelaten 35 sarjaottelua. Fiorentina saavutti kauden aikana Italian cupin toisen sijan.
Heinäkuussa 2015 Juventus hankki Neton ilmaisella siirrolla, kun hänen sopimuksensa Fiorentinan kanssa umpeutui. Hän viipyi Juventuksessa lopulta kaksi kautta, joiden aikana hän pelasi 11 Serie A:n ottelua ja yhden Mestarien liigan ottelun. Kesällä 2017 Neto siirtyi Espanjaan, jossa hän pelasi Valenciassa kahtena kautena 67 Espanjan liigan, viisi Mestarien liigan ja kahdeksan Eurooppa-liigan ottelua sekä Barcelonassa kolmen kauden aikana 12 Espanjan liigan ja neljä Mestarien liigan ottelua.
Neto siirtyi elokuussa 2022 englantilaisseura Bournemouthiin. Hän oli kaudella 2022–2023 joukkueen ykkösmaalivahti ja pelasi Valioliigassa 27 ottelua. Hän loukkaantui lokakuussa valioliigaottelussa West Ham Unitedia vastaan ja oli poissa kentiltä tammikuun puoliväliin saakka.
Maajoukkueura

| Mitalit | Mitalit | Mitalit |  |
| --- | --- | --- | --- |
|  Neto |  Neto |  Neto |  |
Maa:  Brasilia
Miesten jalkapallo
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | jalkapallo |  |
Neto oli mukana kesäolympialaisissa 2012, joissa Brasilia saavutti hopeaa. Hän pelasi joukkueensa kaksi ensimmäistä ottelua ja oli sen jälkeen vaihtopelaajana. Hän pelasi Brasilian A-maajoukkueessa ystävyysottelun El Salvadoria vastaan syyskuussa 2018. Hän oli varamaalivahtina Copa Américassa 2015.
NBA Jam 2001

| NBA Jam 2001 |
| --- | --- |

Kehittäjä:  Acclaim
Julkaisija:  Acclaim
Pelisarja:  NBA Jam
Julkaistu:   5. joulukuuta 2000
Lajityyppi:  Urheilupeli
Pelimuoto:  Yksinpeli/Moninpeli
Alusta:  Game Boy Color
Lisää peliartikkeleitaVideopelien teemasivulla
Infobox OK : 
NBA Jam 2001 on Acclaimin kehittämä ja julkaisema videopeli vuodelta 2000. Siinä on mukana kaikki NBA:n 29 joukkuetta ja niiden pelaajat kaudelta 2001-2002. Lisäksi mukana on lukittavia joukkueita, kuten tulokasjoukkue, sekä itäisen ja läntisen konferenssin tähdistöjoukkueet. Pelissä oli myös tiettyjen pelaajien tunnusliikkeet kuten Karl Malonen yhden käden donkkaus ja Jason Kiddin harhautukset.
Needle in the Hay

| ”Needle in the Hay” Elliott Smith |
| --- | --- | --- |

Singlen tiedot
 Albumilta: Elliott Smith
 Äänitetty : syyskuu 1994
 Julkaistu: 1. tammikuuta 1995
 Tekijä(t): Elliott Smith
 Tuottaja(t): Elliott Smith
 Kesto: 04.16
 Levy-yhtiö: Kill Rock Stars
Elliott Smithin muut singlet
| ””Shytown”/”No Confidence Man”” 1994 | ”Needle in the Hay” 1995 | ”Baby Britain” 1999 |
Needle in the Hay on Elliott Smithin kirjoittama, ja hänen oman levy-yhtiönsä julkaisema single, joka kantaa nimeä Elliott Smith. Kappale kuullaan myös Wes Andersonin elokuvassa The Royal Tenenbaums, ja se on elokuvan soundtrackilla. Kappale kuullaan kohdassa, jossa eräs elokuvan päähenkilöistä yrittää itsemurhaa.
Vaikka Smith levyttikin kappaleesta myös "sähköisen" version (mukana laulu, sähkökitara, rummut ja trumpetti), hän päätti viime hetkellä olla julkaisematta sitä, ja levytti paljon vaatimattomamman. Jo klassikoksi nousseen version (akustinen kitara ja laulu), jonka voi kuulla singlellä, levytti Elliott Smith. Koko yhtyeen versiota ei ole julkaistu missään yhteydessä, ei bootleginä eikä virallisena.
Punkyhtye Bad Astronaut teki vuonna 2001 kappaleesta lainaversion levyllään Acrophobe.
Norio Yoshimizu

| Henkilötiedot |
| --- | --- | --- |
Koko nimi: Norio Yoshimizu
Syntymäaika: 21. elokuuta 1946 (ikä 78)
Syntymäpaikka: Japani
Kansalaisuus:  Japani
Pelipaikka: Keskikenttäpelaaja
Seurat
| Vuodet | Seura | O (M) |
| 1969–1972 | Furukawa Electric | 53 (6) |
Maajoukkue
| 1970 | Japani | 4 (1) |
 Seurajoukkueuran tilastot kattavat vain kansalliset sarjat.
Norio Yoshimizu (jap. 吉水 法生, Yoshimizu Norio; s. 21. elokuuta 1946) on japanilainen entinen jalkapalloilija.
Jalkapallomaajoukkue

Yoshimizu debytoi Japanin maajoukkueessa heinäkuussa 1970. Hän on pelannut neljä maaottelua ja tehnyt niissä yhden maalin.
Aiheesta muualla

National Football Teams
New Nintendo 3DS XL

| New Nintendo 3DS XL |
| --- | --- |


Muut nimet:  NN3DS XL, New 3DS XL, N3DS XL
Kehittäjä:  Nintendo
Tuotesarja:  Nintendo DS -käsikonsolisarja
Sukupolvi:  Neljäs käsikonsolisukupolvi
Julkaisu:  NA 13. helmikuuta 2015 KOR 1. toukokuuta 2015
Valmistus lopetettu:  25. heinäkuuta 2019
Mitat:  160 mm x 93.5 mm x 21.5 mm (6.3 tuumaa x 3.68 tuumaa x 0.85 tuumaa) paino 329 grammaa (11.6 unssia)
Taaksepäin yhteensopivuus:  Nintendo DS, DSi, 3DS
Edeltäjä:  New Nintendo 3DS
Seuraaja:  New Nintendo 2DS XL
Lisää videopeliartikkeleitaVideopelien teemasivulla
New Nintendo 3DS XL on  New Nintendo 3DS:n suurempi versio. Se on julkaistu vuonna 2015. New Nintendo 3DS XL on New Nintendo 3DS:ää 76 grammaa (2.7 unssia) painavampi ja tilavuudeltaan 74.424 cm3.
Kurtin rautatieasema

Kurtin rautatieasema (lyh. Kur, aiemmin Ktt) oli rautatieliikennepaikka Kurtin kylässä Taivalkosken kunnassa rataosalla Kontiomäki–Taivalkoski. Liikennepaikka avattiin liikenteelle 1. joulukuuta 1959 ja lakkautettiin lopullisesti 9. tammikuuta 2005. Tavaraliikenne oli lakkautettu jo 1. joulukuuta 1968 ja henkilöliikenne 23. toukokuuta 1982. Käytännössä liikennepaikka on ollut lakkautettuna 4. elokuuta 2004 alkaen, kun Pesiökylän ja Taivalkosken välinen rataosuus suljettiin liikenteeltä liikennöintikelvottomana.
Nykyisin Kurtin asema-alueella ei ole enää ratapihaa, vaan ainoastaan pääraide. Liikennepaikka on merkitty liikennepaikkamerkein, ja se toimi viimeisinä vuosinaan ainoastaan liikenteenohjaukseen liittyvänä luvankysymis- ja ilmoittautumispaikkana.
Nils Herlitz

Nils Herlitz 1950
Nils Herlitz (7. elokuuta 1888 Tukholma – 9. helmikuuta 1978) oli ruotsalainen juristi ja poliitikko.
Nils Herlitzin isä oli Karl Herlitz ja hänen veljensä Ivar Herlitz.
Vuosina 1927–1955 Herlitz toimi Tukholman yliopistossa valtiosääntöoikeuden ja hallinto-oikeuden professorina. Ruotsin parlamentin ensimmäisen kamarin jäsen hän oli vuosina 1939–1955. Herlitz oli mukana perustamassa Stads- och kommunhistoriska institutetia, jonka johtajana hän toimi 1919–1927. Hän oli jäsenenä Kuninkaallisessa tiedeakatemiassa ja Suomalaisessa tiedeakatemiassa.
Nils Herlitz on haudattu Djursholmin hautausmaalle.
Nebula-palkinto

| Nebula-palkinto |
| --- | --- |
Palkinnon antaja:  Science Fiction and Fantasy Writers of America
Maa:  Yhdysvallat
Nebula-palkinto on Science Fiction and Fantasy Writers of American (SFWA) vuosittain jakama palkinto parhaasta Yhdysvalloissa kahden edellisen vuoden aikana julkaistusta tieteis- tai fantasiakirjasta. Palkinto on läpinäkyvä palkki, jossa on kuvattuna kimaltava spiraalitähtisumu eli nebula. Palkintoon ei sisälly rahaa. Nebula-palkintoa pidetään Hugo-palkinnon ohella merkittävimpänä yhdysvaltalaisen tieteiskirjallisuuden palkintona.
Palkinnon valitsemismenettely

SFWA:n jäsenet voivat suositella palkinnonsaajiksi teoksia vuoden sisällä teoksen julkaisupäivästä. Kymmenen suositusta saaneet teokset pääsevät alustavalle ehdokaslistalle. Seuraavan vuoden alussa alustava lista karsitaan noin viiden teoksen lyhytlistaksi. Erikseen nimetyt raadit voivat lisätä lyhytlistalle yhden teoksen, joka ovat niiden mielestä jäänyt vaille ansaitsemaansa arvostusta. Tästä lyhytlistasta SFWA:n jäsenet äänestävät lopullisen voittajan.
Tämän menettelyn seurauksena teos voi päätyä joko julkaisuvuotensa tai sitä seuraavan vuoden ehdokaslistalle. Vuonna 2000 julkaistu teos voi siis voittaa palkinnon joko vuonna 2001 (mikäli se pääsi ehdokaslistalla vuonna 2000 ja selviytyi lyhytlistalle 2001) tai 2002 (mikäli se pääsi alustavalle ehdokaslistalle vasta vuonna 2001).
Ensimmäiset Nebulat jaettiin vuonna 1965, jolloin parhaan romaanin palkinnon voitti Frank Herbertin Dyyni.
Nebula-palkinnot jaetaan seuraavissa luokissa:
Romaani (novel, vähintään 40 000 sanaa)
Pienoisromaani (novella, vähintään 17 500 mutta alle 40 000 sanaa)
Pitkä novelli (novelette, vähintään 7 500, mutta alle 17 500 sanaa)
Novelli (short story, alle 7 500 sanaa)
Käsikirjoitus (elokuva, TV, radiokuunnelma tai näytelmä)
Palkintojen voittajat

Parhaan romaanin Nebula-palkinto
Parhaan pienoisromaanin Nebula-palkinto
Parhaan pitkän novellin Nebula-palkinto
Parhaan novellin Nebula-palkinto
Parhaan käsikirjoituksen Nebula-palkinto
Muut palkinnot

SFWA jakaa myös muita palkintoja Nebuloiden lisäksi. SFWA:n perustajan mukaan nimetty Damon Knight Memorial Grand Master Award (vuoteen 2002 asti pelkkä Grand Master Award) jaetaan yhdistyksen puheenjohtajan ehdotuksesta elämäntyöpalkintona vielä elossa olevalle tieteis- tai fantasiakirjailijalle.
Vuodesta 2006 lähtien on jaettu vuonna 2005 kuolleen Andre Nortonin mukaan nimetty Andre Norton Award. Se myönnetään poikkeuksellisen erinomaiselle nuorten tieteis- tai fantasiakirjalle. Palkinto voidaan myöntää myös sarjakuvalle.
SFWA on kolme kertaa myöntänyt Bradbury-palkinnon erinomaisesta työstä käsikirjoitusten parissa, mutta vuonna 1999 perustettu paras käsikirjoitus -luokka on tehnyt tämän erikoispalkinnon tarpeettomaksi. Joss Whedon sai kuitenkin vuonna 2009 Ray Bradbury -palkinnon.
Lisäksi SFWA jakaa kunnianosoituksia jäsenilleen seuran toiminnan edistämisestä ja myöntää Author Emeritus -kunnianosoituksen, jonka saaja kutsutaan pitämään puhe Nebuloiden jakotilaisuuteen.
Aiheesta muualla

Nebula-palkinnon kotisivu (englanniksi)
Luettelo voittajista vuosilta 1965-2004 (Arkistoitu – Internet Archive) (englanniksi)
Nils Hasselbom

Nils Hasselbom (26. lokakuuta 1690 Kleva, Ruotsi – 1. toukokuuta 1764 Masku) oli suomalainen professori ja oikeusoppinut, joka toimi myös Turun akatemian rehtorina 1732–1733 sekä 1743–1744.
Hasselbomin isän tiedetään olleen ratsutilallinen. Hän valmistui maisteriksi Uppsalassa 1722 ja tuli Turun Akatemiaan matematiikan professoriksi 1724. Suuren Pohjan sodan jälkeen Hasselbom sai laadittavakseen suunnitelman Päijännettä ja Kokemäenjokea  yhdistävästä kanavasta, mutta hanke ei toteutunut, kuten ei myöskään vuosien 1740–1741 valtiopäivillä jo hyväksytty Hasselbomin ehdotus Päijännettä ja Helsinkiä yhdistävästä vesiväylästä.  Vuonna 1748 Hasselbom vaihtoi alaa siirtyessään lainopin pariin. Hän toimi Etelä-Suomen varalaamannina 1750–1758 ja sai virasta erottuaan laamannin arvonimen. Hasselbom oli naimisissa kaksi kertaa. Ensimmäinen puoliso vuodesta 1730 oli Sara Meurman (k. 1733), toinen vuodesta 1734 Helena Lagerflycht (k. 1771), joka oli rovasti Gabriel Saloniuksen leski.
Neuhaus

Neuhaus on yleinen saksankielinen nimi. Suomeksi se tarkoittaa 'uusitalo'.
Henkilöitä

Agnes Neuhaus (1854–1944), saksalainen poliitikko
Albert Neuhaus (1873–1948), saksalainen poliitikko
Clemens Neuhaus (1927–1991), saksalainen taidemaalari
Florian Neuhaus (s. 1997), saksalainen jalkapalloilija
Friedrich Neuhaus (1797–1876), saksalainen rautatievaikuttaja
Gert Neuhaus (s. 1939), saksalainen taidemaalari
Gustav Neuhaus (1866–1942), saksalainen juristi ja kielitieteilijä
Heinrich Neuhaus (1888–1964), venäläinen pianisti
Heinz Neuhaus (1926–1998), saksalainen nyrkkeilijä
Hermann Neuhaus (1863–1941), saksalainen taidemaalari
Karl Neuhaus (1796–1849), sveitsiläinen poliitikko
Leopold Neuhaus (1879–1954), saksalainen rabbi
Richard John Neuhaus (1936–2009), yhdysvaltalais-kanadalainen teologi
Stanislav Neuhaus (1927–1980), venäläinen pianisti
Uwe Neuhaus (s. 1942), saksalainen taidemaalari
Uwe Neuhaus (s. 1959), saksalainen jalkapalloilija ja valmentaja.
Paikkakuntia > Itävalta

Neuhaus am Klausenbach, kunta Burgenlandin osavaltiossa
Neuhaus, kunta Kärntenin osavaltiossa.
Paikkakuntia > Saksa

Amt Neuhaus, kunta Ala-Saksin osavaltiossa
Neuhaus, kunta Ala-Saksin osavaltiossa
Neuhaus am Inn, kunta Baijerin osavaltiossa
Neuhaus an der Pegnitz, kunta Baijerin osavaltiossa
Neuhaus am Rennweg, kaupunki Thüringenin osavaltiossa
Neuhaus-Schierschnitz, kunta Thüringenin osavaltiossa.
Paikkakuntia > Tšekki

Jindřichův Hradec (saks. Neuhaus)
Nový Dům (saks. Neuhaus).
Yrityksiä

Neuhaus, belgialainen suklaavalmistaja.
NBA Live 16

| NBA Live 16 |
| --- | --- |

Kehittäjä:  EA Orlando (käännä suomeksi)
Julkaisija:  EA Sports
Jakelija:  Electronic Arts
Pelisarja:  NBA Live
Julkaistu:  NA 29. syyskuuta 2015
Lajityyppi:  urheilupeli
Pelimuoto:  yksinpeli, moninpeli
Ikäluokitus:  ESRB: E  Virheellinen ESRB-arvo
Alusta:  PlayStation 4, Xbox One
Lisää peliartikkeleitaVideopelien teemasivulla
Infobox OK : 
NBA Live 16 on EA Tiburonin kehittämä ja EA Sportsin julkaisema koripalloaiheinen urheilupeli. Peli julkaistiin vuonna 2015 PlayStation 4:lle ja Xbox Onelle.
Aiheesta muualla

NBA Live 16 MobyGamesissa (englanniksi)
Köysi

Köyttä
Köysi on useista kuiduista tai säikeistä palmikoitu tai punottu paksu naru, jolla voidaan vetää esineitä tai kiinnittää niitä toisiinsa. Köydellä on hyvä vetolujuus, mutta sen joustavuus ja pehmeys estävät sen käytön työntämiseen.
Yleisimpiä köysimateriaaleja ovat luonnonkuidut kuten manilla, sisal ja hamppu, keinokuidut kuten nailon, polypropyleeni ja polyesteri sekä eläinperäiset materiaalit kuten karva ja hius. Metallista, kuten teräksestä, valmistettavaa köyttä kutsutaan vaijeriksi. Tällä hetkellämilloin? maailman kestävin köysi on polyeteeniä.
Köysien kiinnittämiseksi, sitomiseksi ja päättelyksi käytetään solmuja. Saman asian saa tehtyä myös siistimmin ja kestävämmin pleissauksella. Köyden päähän langalla tehtävää päättelyä sanotaan rihmaukseksi.
Erityisesti merimiehet ovat olleet taitavia[lähde? ] käsittelemään erilaisia köysiä, koska laivojen sitominen touveihin ja raskaiden mastojen ohjaus vaatii paljon sekä köysiltä että niiden käsittelijöiltä.
Köysillä ja solmuilla on ollut ratkaiseva merkitysselvennä ihmiskunnan historiassa.
Aiheesta muualla

Kuvia tai muita tiedostoja aiheesta Köysi Wikimedia Commonsissa
Merkinnän syy: Historia puuttuu kokonaan
Nils Henrik Agaton Weckman

Nils Henrik Agaton Weckman (8. kesäkuuta 1850 Mikkeli – 30. syyskuuta 1906 Savonlinna) oli Venäjän keisarillisessa armeijassa palvellut suomalainen kenraalimajuri.
Weckmanin vanhemmat olivat kruununvouti Henrik Weckman ja Sofia Elisabet Hjelmman ja puoliso vuodesta 1875  Alma Lönneström.  Weckman tuli oppilaaksi Haminan kadettikouluun 1861 ja määrättiin sieltä 1868 valmistuttuaan vänrikkinä palvelukseen Henkivartioväen Izmailovon rykmenttiin Pietariin. Vuonna 1871 hänet ylennettiin aliluutnantiksi, vuosina 1872–1874 hän suoritti Sotilasinsinööriakatemian kurssin Pietarissa yleten sen aikana luutnantiksi. Kurssin jälkeen 1874 Weckman siirrettiin alikapteenina 1. Kaukasian, H.K.K. Suuriruhtinas Nikolai Nikolajevitš vanhemman sapööripataljoonaan. Seuraavana vuonna Weckman vakinaistettiin sotilasinsinöörikuntaan, kapteeniksi hän yleni 1876. Weckman osallistui Turkin sotaan sapööripataljoonassaan. Vuonna 1882 hänet määrättiin  Sorokin sotilasinsinöörialueen päälliköksi Bessarabian kuvernementtiin. Everstiksi hänet ylennettiin 1885 ja siirrettiin 1887 Mihailovskin linnoitusinsinöörikuntaan. Vuodesta 1892 Weckman toimi erityistehtävissä yleisesikuntaupseerina Venäjän armeijan insinöörijoukkojen pääesikunnassa. Hänet määrättiin Ivangorodin linnoituksen insinöörikunnan päälliköksi Inkerinmaalle 1893 ja ylennettiin kenraalimajuriksi 1895. Vuonna 1901 Weckman määrättiin Varsovan insinöörihallinnon apulaispäälliköksi, missä tehtävässä hän palveli kuolemaansa saakka.
Vuonna 1900 valmistunut Rauhalinna Savonlinnassa on Weckmanin vaimolleen hopehääpäivälahjaksi rakennuttama koristeellinen puuhuvila.
Nets Holding

| Nets Denmark A/S |
| --- | --- |
ISIN:  DK0060745370
Perustettu:  2010 (Norditon ja PBS:n fuusio)
Toimitusjohtaja:  Bo Nilsson
Toiminta-alue:  Pohjoismaat ja Baltia
Toimiala:  maksuliikennepalvelut
Tuotteet:  Visa- ja Mastercard-maksukortit korttimaksupäätteet maksuautomaatit
Henkilöstö:  2 600 (konserni)
Tytäryhtiöt:  Nets Oy Nets Finland Oy
Kotisivu:  www.nets.eu
Infobox OKVirheellinen NIMI-arvo: 
Nets Holding A/S syntyi vuonna 2010 Pohjoismaiden maksujärjestelmiä ja korttipalveluja tarjoavien yhtiöiden fuusiona.  Yhtiössä työskentelee yli 2 000 ihmistä. Yhtiön pääkonttori on Tanskan Ballerupissa ja muut toimipisteet Helsingissä, Oslossa, Tukholmassa, Aarhusissa ja Tallinnassa. Netsin omistavat pohjoismaiset pankit ja Tanskan keskuspankki.
Suomessa Nets on toiminut vuodesta 1999, yhtiön nimi on Nets Finland, joka aiemmin tunnettiin Suomessa nimellä Manison Maksujärjestelmät. Syksyllä 2012 Nets osti Luottokunnan koko osakekannan ja siitä tuli Suomessa alan suurin toimija.  Luottokunta muutti nimensä Nets Oy:ksi vuoden 2013 tammikuussa. Nykyinen virallinen nimi Suomessa on Nets Denmark A/S, Suomen sivuliike.
Nets on jaotellut toimintansa viiteen liiketoimintayksikköön: Payment & Information Services, Cards, E-Security, Merchant Solutions ja Teller. Nets Finland kuuluu Merchant Solutions -yksikköön.
Palvelut

Netsin järjestelmillä hallinnoidaan yli 17 miljoonaa maksu- ja luottokorttia. Netsin järjestelmään on kytketty 300 000 kauppiasta ja 425 000 maksupäätettä. Netsin palveluita käyttää 140 laskuttajaa sekä 5 000 julkishallinnon asiakasta. Netsin maksujärjestelmään on liittynyt lähes 300 pankkia.
Historiaa

Tanskalaiset pankit olivat maailman ensimmäisinä luomassa sähköisiä maksupalveluita 1960-luvulla. Vuonna 1968 ne perustivat PBS:n, joka oli tulevina vuosikymmeninä keskeisessä roolissa maksupalveluissa Tanskan markkinoilla. Vuonna 1974 Tanskan markkinoille tuotiin suora debit -kortti. Vuonna 1983 PBS esitteli kansallisen debit-kortin, Dankortin.
Norjassa kaksi suurta norjalaista sähköisten maksupalveluiden toimijaa, Bankkort ja Bankgirosentralen, yhdistyivät vuonna 1972 BBS:ksi luodakseen vahvan aseman kotimaisilla markkinoillaan. Teller perustettiin vuonna 1977 nimellä Visa Norge ja se alkoi luoda norjalaisia markkinoita kansainvälisille maksukorteille. Vuonna 1991 norjalainen debit-kortti BankAxept julkistettiin. Siitä tuli yleisimmin Norjassa käytetty maksutapa. Visa Norge lisäsi Mastercard-kortit tuoteportfolioonsa vuonna 2003 ja yhtiön nimeksi vaihdettiin Teller.
Vuonna 2005 BBS laajentui Pohjoismaiden markkinoilla hankkimalla itselleen ruotsalaisen Ingenico AB:n, suomalaisen BBS Manisonin ja tanskalaisen Sagemin. Teller osti oikeudet käyttää American Expressiä vuonna 2006. Seuraavana vuonna Nordito AS otti Tellerin haltuunsa. BBS vahvisti asemaansa Tanskan markkinoilla vuonna 2007 hankkimalla LD Betalingssystemerin. Myöhemmin vuonna 2007 Nordito otti BBS:n haltuunsa.
Vuonna 2009 syntyi Nets, kun tanskalainen PBS Holding A/S, norjalainen Nordito AS sekä kattoyritykset BBS ja Teller yhdistivät voimansa.
Nets Suomessa

Elokuussa 2012 Nets Holding osti Luottokunnan liiketoimintaa harjoittaneen Luottokunta Oy:n. Tammikuusta 2013 alkaen se toimii nimellä Nets Oy. Toinen tytäryhtiö Nets Finland markkinoi maksupäätejärjestelmiä.
Joulukuussa 2014 Nets Holding osti 80 prosenttia jyväskyläläisen verkkomaksuratkaisuja kehittävän Paytrail Oyj:n osakkeista. Kesällä 2017 Nets osti loput 20 prosenttia Paytrailin osakkeista, kauppahinta oli noin 7,8 miljoonaa euroa.
Mounir Boukadida

| Henkilötiedot |
| --- | --- | --- |
Koko nimi: Mounir Boukadida
Syntymäaika: 24. lokakuuta 1967 (ikä 56)
Syntymäpaikka: Tunisia
Pelipaikka: puolustaja
Pituus: 185 senttimetriä
Seurat
| Vuodet | Seura | O (M) |
| 1987–1999 1999–2002 |  Étoile Sahel  SV Waldhof Mannheim |  ? (?) 64 (0) |
Maajoukkue
| 1993–2002 |  Tunisia |  ? (2) |
 Seurajoukkueuran tilastot kattavat vain kansalliset sarjat.
| Mitalit> Maa:   Tunisia.Miesten jalkapallo.AM-kilpailut  | Mitalit> Maa:   Tunisia.Miesten jalkapallo.AM-kilpailut  | Mitalit> Maa:   Tunisia.Miesten jalkapallo.AM-kilpailut  | Maa:   Tunisia> Miesten jalkapallo. |
| --- | --- | --- | --- |
|  Hopeaa | Etelä-Afrikka 1996 | Jalkapallo |  |
Mounir Boukadida (arab. منير بوقديدة‎‎, s. 24. lokakuuta 1967) on tunisialainen entinen jalkapalloilija, pelipaikaltaan puolustaja.
Ura

Boukadida aloitti uransa vuonna 1987 kotimaansa pääsarjassa Ligue Professionnelle 1:ssä Étoile Sahelissa. Hän pelasi joukkueessa aina vuoteen 1999 asti, jonka jälkeen siirtyi saksalaiseen 4. divisioonassa pelaavaan SV Waldhof Mannheimiin muutamaksi kaudeksi.
Maajoukkueessa hän edusti maataan yksissä MM-kisoissa vuonna 1998. Boukadida oli myös saavuttamassa Afrikan mestaruus hopeaa vuonna 1996.
Saavutukset > Seurajoukkueissa

CAF Cup: 1995, 1999
Hopeaa: 1996
Tunisian cup: 1996
Tunisian mestaruus: 1997
Afrikan Cup-voittajien cup: 1997
CAF Super Cup: 1998
Saavutukset > Maajoukkueessa

Afrikan–mestaruuskilpailut
Hopeaa: 1996